KOMISIJOS SPRENDIMAS
1995 m. liepos 10 d.
iš dalies keičiantis Sprendimą 91/516/EEB, nustatantį sudedamųjų dalių, kurias uždrausta dėti į kombinuotuosius pašarus, sąrašą
(tekstas svarbus EEE)
(95/274/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1979 m. balandžio 2 d. Tarybos direktyvą 79/373/EEB dėl prekybos kombinuotaisiais pašarais([1]) su paskutiniais pakeitimais, padarytais Austrijos, Suomijos ir Švedijos prisijungimo aktu, ir ypač į jos 10 straipsnio c punktą,
kadangi Komisijos sprendimu 91/516/EEB([2]) nustatomas sudedamųjų dalių, kurias draudžiama dėti į kombinuotuosius pašarus, sąrašas;
kadangi būtina tiksliau apibrėžti draudžiamą apdorotų odų naudojimą, siekiant, kad neliktų nepanaudotos odos, kuri buvo apdorota nekeliant grėsmės gyvūnams, pvz.: sūdant, tam tikros atliekos; šia priemone siekiama užkirsti kelią atliekų išmetimui, kuris galėtų užteršti aplinką;
kadangi šiame sprendime numatytos priemonės atitinka Nuolatinio pašarų komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 91/516/EEB I priedas iš dalies keičiamas taip, kaip nurodyta šio sprendimo priede.
2 straipsnis
Šis sprendimas taikomas nuo 1996 m. birželio 1 d.
3 straipsnis
Šis sprendimas skirtas valstybėms narėms.
Priimta Briuselyje, 1995 m. liepos 10 d.